Xploding Plastix

Xploding Plastix er et norsk tomannsband som spiller electrofunk/big beat-musikk med innslag av jazz. 

 Biografi 
Jens Petter Nilsen og Hallvard Wennersberg Hagen (tidligere kjent fra black metal-bandet Kvist) dannet Xploding Plastix tidlig i 1999, og leverte fra seg sin første demotape i 2000. Sangen «Treat Me Mean, I need the Reputation» ble utgitt som en 7" på Beatservice Records i 2000. Låten ble nominert i klassen beste låt foran Alarmprisen 2001. Den ble gitt ut på ny i 2002 på Hospital Records og promotert av LTJ Bukem, Coldcut og Grooverider. Deres første album, Amateur Girlfriends Go Proskirt Agents, ble utgitt i 2001 på Beatservice, og relansert i 2004 av Palm Pictures.allmusic – Xploding Plastix – oversikt  Albumet ble nominert til Spellemannprisen 2001 i klassen elektronika og til Alarmprisen 2002 i klassen åtets house/technoalbum.

I 2003 ga de ut albumet The Donca Matic Singalongs. For albumet fikk de Spellemannprisen 2003 i klassen elektronika og ble nominert til Alarmprisen 2004 i samme klasse. Etter utgivelsen var bandet opptatt med å skrive musikk til kortfilmer, filmer, TV- og radioproduksjoner. De har også samarbeidet med amerikanske Kronos Quartethttp://www.mic.no/mic.nsf/doc/art2004021913105822823987 som har fremført deres komposisjon i tre satser, The Order of Things: Music for the Kronos Quartet. De har også arbeidet i samarbeidsprosjektet Piston Ltd som ga ut albumet Domestic Engine høsten 2007. I tillegg har bandmedlemmene et sideprosjekt som kalles The Electones.http://www.racingjunior.com/electones.htm

Xploding Plastix ga ut et nytt album i september 2008 kalt Treated Timber Resists Rot på Beatservice Records. Dette ble fulgt opp av en gjenutgivelse av The Donca Matic Singalongs som ikke ble distribuert originalt utenfor Skandinavia, og en ny EP kalt Devious Dan med sanger fra tidligere musikkvideoer.

 Utgivelser 
 2000 Treat me mean, I need the reputation 7"
 2001 Doubletalk EP 12"
 2001 Behind the Eightball EP
 2001 Amateur Girlfriends go Proskirt Agents CD/LP
 2002 Plastic Surgery LP 3 Sampler side A 12" (på Hospital Records NHS42)
 2003 The Benevolent Volume Lurkings EP
 2003 The Donca Matic Singalongs CD/LP
 2004 The Rebop By Proxy EP
 2008 Treated Timber Resists Rot CD/LP
 2010 Devious Dan EP

 Referanser 

 Eksterne lenker 



Kategori:Norske musikkgrupper
Kategori:Vinnere av Spellemannprisen